Մարդկության պատմությունը շարադրողները սֆինքսների քանդակագործության ավանդույթի ակունքները գտնում են Հին Եգիպտոսում, որտեղից այն ընդօրինակվել է Հին Հունաստանում և Հռումեական կայսրությունում, ապաև տարածվել ամբողջ աշխարհում: Որոշ անկախ հետազոտողներ կարծում են, որ միանգամայն հնարավոր է՝ մեր քաղաքակրթության արշալույսին այնպիսի կենդանիներ գոյություն ունեցել են, ու նաև չի բացառվում՝ նրանք օժտված են եղել գերբանականությամբ ու ներգործել են մարդկության զարգացման վրա: Միայն չեն կարողանում բացատրել, թե դրանք որտեղից են Երկրի վրա հայտնվել և այնուհետև ուր են անհետացել՝ իրենց հետևից լոկ քարերին դաջված հուշ թողնելով: